ไฟแนนซ์ทูเดย์
“ไม่มีใครไปถึงดวงดาวได้โดยปราศจากมือที่เปื้อนโคลน”
3 ต.ค. 2554

“ไม่มีใครไปถึงดวงดาวได้โดยปราศจากมือที่เปื้อนโคลน”
...ขอแสดงความยินดีกับ มนัส แจ่มเวหา ผู้ตรวจราชการกระทรวงการคลัง อดีตรองอธิบดีกรมบัญชีกลางที่ได้รับการแต่งตั้งขึ้นเป็นรองปลัดกระทรวงการคลังรอโอกาสสไลด์เข้าตำแหน่ง




อธิบดี และยินดีกับ พี่จุ๊-จุฬารัตน์ สุธีธร ที่ปรึกษาด้านเศรษฐกิจการคลัง มือดีผู้มากด้วยคอนเนกชันกับสถาบันการเงินระดับโลกที่ได้ขึ้นเป็นผู้ตรวจราชการกระทรวง ที่ต้องปรบมือให้อีกครั้งต้องคนนี้ ช.นันท์ เพ็ชญไพศิษฏ์ ที่ปรึกษาด้านประสิทธิภาพกรมสรรพากร ก้าวขึ้นเป็นผู้ตรวจอีกคำรบ
อันว่า ช.นันท์ เพ็ชญไพศิษฏ์ นั้นเคยก้าวขึ้นมาจากรองอธิบดีกรมสรรพากร เป็นที่ปรึกษา เป็นผู้ตรวจ เป็นรองปลัด เป็นอธิบดีกรมสรรพสามิต ก่อนโดนคดีเด็ดว่าด้วยเรื่องการสอบขึ้นชั้นรองอธิบดีในยุคที่ ศุภรัตน์ ควัฒน์กุล เป็นปลัดกระทรวงการคลัง จนศาลปกครองตัดสินว่าไม่ชอบต้องกลับไปเริ่มต้นใหม่ บัดนี้ ช.นันท์กลับมากู้ศักดิ์ศรีคืนอีกรอบ คนสุดท้ายที่ได้ดี แม้ว่าแวะไปเวียนมาระหว่างกระทรวงการคลังกับกิจการสื่อสารโทรคมนาคมหลายรอบ ในที่สุด เฮียกบ-กุลิศ สมบัติศิริ ที่ปรึกษาด้านพัฒนารัฐวิสาหกิจ ก็ก้าวขึ้นเป็นผู้ตรวจราชการกระทรวง